1984 - 93 թթ. ամբիոնի վարիչ պրոֆ. Հ. Ավչյանի ղեկավարությամբ ամբիոնում ստեղծվում է լեռնային ապարների ֆիզիկական հատկությունների ուսումնասիրման լաբորատորիան, որտեղ սկսվում են ՀՀ տարածքում լայն տարածում ունեցող լեռնային ապարների ֆիզիկամեխանիկական հատկությունների ուսումնասիրությունները: Հետագայում այդ աշխատանքները շարունակվեցին ամբիոնի ասիստենտ Գ. Մարկոսյանի կողմից, և այդ գիտական հետևություններն ու արդյունքները ներկայացվեցին նրա թեկնածուական թեզի մեջ, որը ներկայումս զբաղվում է նաև հանքային երկրաֆիզիկայի հարցերով: Ամբիոնի դասախոս, դոց. Վ. Բալասանյանի գիտական հետաքրքրությունները կապված են հիմնականում կիրառական սեյսմաբանության, սեյսմիկ շրջանացման և սեյսմոգեոդինամիկայի խնդիրների հետ: